สวัสดีค่ะรบกวนสอบถามคุณค่ะ-เดือน ตค 64 เป็นประจำเดือนวันที่ 16 17 18 19 20- คำนวนวันไข่ตกจาก แอพ ตรงกับวันที่ 2 พย 64- มีเพศสัมพันธ์กับแฟน หลั่งใน วันที่ 1 พย และ วันที่ 4 พย-ปัจจุบันวันที่ 17 พย ประจำเดือนเลื่อนถ้ารวมวันนี้ ก็ 2 วัน- ตรวจการตั้งครรภ์ วันที่ 16 nov 21 ขึ้น ขีดเดียวค่ะ- อาการ บางครั้ง ผะอืดผะอม ปวดเอวช่วงล่าง ปวดหน่วงท้องน้อยตั้งแต่วันไข่ตกแต่เปนๆหายๆ ปัจจุบัน ปวดหัวข้างซ้าย ง่วงนอนเปนบางครั้งอยากมีตัวเล็ก อยากถามคุณว่ามีโอกาสที่จะตั้งครรภ์มากน้อยแค่ไหนคะ
สวัสดีค่ะ หากได้มีเพศสัมพันธ์ในช่วงกึ่งกลางของรอบเดือน คือวันที่ 1 และ 4 พ.ย. ซึ่งคาดว่าน่าจะมีไข่ตก โอกาสในการตั้งครรภ์ก็มีได้มากอยู่ อย่างไรก็ตาม หากตรวจหาการตั้งครรภ์ใน 16 พ.ย. แล้วพบขึ้น 1 ขีด ก็ไม่น่ามีการตั้งครรภ์เกิดขึ้น แต่หากจะให้แน่นอน อาจรอจนครบ 2 สัปดาห์นับจากวันที่ 4 พ.ย. ไปก่อน คือจนถึงวันที่ 18 พ.ย. แล้วจึงลองตรวจซ้ำดูอีกครั้ง หากยังตรวจพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นค่ะสำหรับอาการพะอืดพะอม ปวดเอวช่วงล่าง ปวดหน่วงท้องน้อย ปวดหัว ง่วงนอน ไม่น่าเป็นอาการของการตั้งครรภ์ เพราะอาการของการตั้งครรภ์มักปรากฏหลังจากมีอาการขาดประจำเดือนไปแล้วประมารณ 2 สัปดาห์ ดังนั้น อาการที่เป็นอยู่ ก็อาจเป็นอาการก่อนการมีประจำเดือนมามากว่าค่ะ แต่ทั้งนี้ ก็อาจไม่แน่นอน รอตรวจซ้ำดูอีกครั้งก็ได้ค่ะ และขอให้การตั้งครรภ์สำเร็จโดยเร็วดังที่ต้องการค่ะ